da de da de da de fi en en en sv da nl de bar da da da da nl da da da en da da da da da da da da da da da da da da da da da da da nl da da da da da da da da da da da da da da da de en da de de da da es da da it da de
Alle mennesker har en nisse | Dansk Skoleforening for Sydslesvig e.V.
Godt 40 fire til seks årige børn i Kaj Munk-Børnehaven i Kappel opdagede onsdag morgen, at der var nissespor ved børnehaven. Rundt om så de tydelige tegn på, at den måtte have været på spil. Sammen med et par medarbejdere fulgte børnene nissesporene.
Kappel. Kl. 8:30 onsdag morgen står der godt 40 børnehavebørn foran en lukket dør. De er musestille. Der står Dragestuen på døren. Inde i stuen er belysningen dæmpet.
Det kan man se udefra. Man kan også se et juletræ midt på gulvet. Der er tændt små elektriske lys i det.
- Hvad mon der er derinde, spørger en af pædagogerne børnene.
Det hele begyndte klokken 7:45 i Dragegruppens stue er der et svagt lys. Det er der, de ældste børnehavebørn holder til. Stuen er placeret i skolebygningen ved siden af børnehaven.
- Der er lys inde i Dragestuen, kommer der et lidt ophidset barn og siger til Sanne. Sanne er pædagog i børnehaven.
- Nå, det er da mærkeligt, svarer Sanne, og fortsætter med at tage imod børnene.
I indgangen til børnehaven er der travlhed. Forældre følger deres børn til børnehaven, og tager afsked med dem.
Børnene har en fornemmelse af, at nissen kommer i dag.
- Sådan er det her i børnehaven. Lige pludselig kommer nissen, siger Sanne.
- Den sover et eller andet sted, siger Leane på 6 år. Hun er helt rød i hovedet.
- Hvor ved du det fra, spørger pædagogen.
- Det gjorde den også sidste år, siger Leane.
- Pedellen har fejet nogle nødder til side, så nissen må være kommet, siger et tredje barn.
- Han tabte også nødder sidste år, siger Leane.
Pædagogen smiler direkte til Leane.
- Så må vi hellere gå ud for at lede efter ham, siger pædagogen, og fem minutter efter er 40 børnehavebørn på jagt efter nissespor.
Rundt om børnehaven finder de en nissehue, et par røde træsko og adskillige jordnødder.
Alle sporene peger og fører børnene hen til Dragestuen.
Døren til Dragestuen bliver langsomt åbnet. Alle holder vejret. Der står det. Juletræet. På et fint tæppe midt på gulvet. Men hvad er det? Stjernen i toppen af træet er skiftet ud med en nissehue.
En lille bitte svag snorken bryder stilheden. Børnene lister ind, og ved nærmere eftersyn viser det sig, at der bag træet ligger en lille nisse og sover. Den ligger musestille.
- Hallo, sover du, hvisker børnene.
- Brum, brum. Lad være med at vække mig, lyder det fra nissen.
Godmorgen lyder det så pludseligt fra nissen, da den opdager børnene.
Nissen begynder straks at spørge til børnenes navne.
Da den når til en af de ældste, siger vedkommende. Du er da Irid. Du ved det da.
- Nej og ja, siger nissen så. Jeg er Irids nisse. Ikke Irid. Alle mennesker har en nisse, siger Irids nisse og fortsætter sin snak med børnene.
- Pludselig stopper hun op og kigger forbavset på en stor flot mand.
- Hvem er du, spørger hun avisens journalist.
- Sætternissen, svarer journalisten.
- Dejligt, velkommen, svarede Iridnissen.
I godt en halv time underholdt nissen børnene med julehistorier og snak.
Sammen sang de julesange, så det kunne høres helt i Flensborg.
Børnene sluttede velkomstfesten til nissen med, i samlet optog, at gå rundt gennem alle klasserne på skolen og synge: Nu er det jul igen.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg